Bima

Bima kuwe salah sijine Pandhawa sing nomer loro. Pas lair kacritaake ing lakon Bima Bungkus. Jaman isih cilik urip ing kraton Astina, nanging bubar ditundhung Korawa, Bima lan sedulur-sedulure dibuwang lan pungkasane bisa babat Alas Mertani. Dheweke banjur urip ing kesatriyan Jodhipati/UnggulPawenang. Bima duwe watak pantang mundur. Yen duwe gegayuhan kudu klakon ora ketang nyawa toh tohane. Sak liyane pantang mundur Bima uga duwe watak jujur lan ngajeni marang sing luwih tuwa, lan tresna marang sing luwih enom.

Dasanama 
 Bayusuta : putrane Bathara Bayu
 Ballawa : gedhe dhuwur
 Bratasena : keturunan Bharata kang prakosa
 Bhima : ngedab-edabi (Mahabharata)
 Birawa : gedhe lan medeni
 Dandun : teguh
 Nagata : nyata
 Kowara : kondhang
 Sena : prakosa
 Werkodara/Werkudara
 Wijasena

Anak Bojo 
Bojone telu (gagrag Jogjakarta), yaiku :

 Dewi Nagagini, nduwe anak jenenge Antareja.
 Dewi Arimbi, nduwe anak jenenge Gathotkaca.
 Dewi Urangayu, nduwe anak jenenge Antasena.

Kasekten 
Bima juga salah sijine putra Bathara Bayu.

Gaman kang kondhang yaiku Gada Rujakpolo lan kuku Pancanaka. Bima ora gelem basa karo sapa baen, kejaba nalika ing lakon Bima Suci/Nawaruci. Ing lakon iki Bima ketemon karo Dewa Ruci. Wujude Dewa Ruci kaya dene Bima. Dewa iki manjing seka kupinge lan ngandhani Bima perkara filsafat urip.

Ing pungkasan crita wayang, Bima muksa bareng karo Pandhawa liyane nuju swargaloka.

Wayang